Trikomoniaasi: oireet ja tarttuvuus | Osta hoito netistä
/ Trikomoniaasi
Tilaa hoito trikomoniaasiin netistä - hinta sisältää reseptin
Trikomoniaasi on Suomessa verrattain harvinainen, mutta kansainvälisesti hyvin yleinen sukupuolitauti, jonka aiheuttaja on Trichomonas vaginalis -niminen alkueläin. Miehillä infektiota aiheuttava parasiitti elää eturauhasessa tai virtsaputkessa ja naisilla emättimessä. Trikomoniaasin yleisiä oireita ovat pahanhajuinen vuoto emättimestä, sukuelinten kutina ja virtsakirvely, mutta infektio on usein myös oireeton tai vähäoireinen, mikä edistää osaltaan tartunnan leviämistä.
Hoitamattomana trikomoniaasi voi aiheuttaa vakavia terveyshaittoja. Vaiva on kuitenkin hoidettavissa tehokkaasti antibioottilääkityksen avulla. Jos epäilet saaneesi trikomoniaasitartunnan, voit tilata lääkkeet netistä. Kun tilaat Medilicosta, saat reseptin tilauksen yhteydessä täyttämäsi terveyskyselyn perusteella, mikäli vastaukset arvioiva lääkärimme on sitä mieltä, että lääke on sinulle turvallinen käyttää. Tämän jälkeen lääkkeet toimitetaan sinulle kotiin.
Hae reseptiä (Flagyl (Metronidatsoli)) kotiovellesi
Kaikki, mitä sinun tulee tietää aiheesta Trikomoniaasi
Mitkä ovat trikomoniaasin tyypillisimmät oireet?
Trikomoniaasin hoito
Trikomoniaasilääkkeiden ostaminen netistä
Trikomoniaasi on maailman yleisin sukupuolitauti. Maailman terveysjärjestön (WHO) mukaan vuosittain tavataan jopa 248 miljoonaa uutta tartuntaa, mikä on enemmän kuin klamydia- ja tippuritartuntoja yhteensä. Suomessa esiintyvyys on vähentynyt voimakkaasti viime vuosikymmeninä. Trikomoniaasia todetaan nykyisin vain 0,2% Papa-seulontoihin osallistuneista naisista, kun parikymmentä vuotta sitten esiintyvyys oli jopa 20%.
Tartunta on usein oireeton tai vähäoireinen – arviolta vain alle puolet tartunnan saaneista saa fyysisiä oireita, ja etenkin miehillä trikomoniaasi on hyvin usein oireeton. Mikäli oireita esiintyy, ne muistuttavat usein hyvin paljon mm. klamydian ja tippurin oireita. Nämä seikat lisäävät osaltaan taudin levinneisyyttä, sillä moni saattaa kantaa infektiota tietämättään.
Hoitamattomana infektio saattaa kestää kuukausia ja etenkin naisilla jopa vuosia, aiheuttaen jälkiseuraamuksia kuten virtsaputken tulehdusta, sisäsynnytinten tulehdusta ja jopa lapsettomuutta. Trikomoniaasi ei ole parannettavissa kotikonstein, mutta infektio on hoidettavissa helposti antibioottilääkityksen avulla.
Trikomoniaasin aiheuttaa Trichomonas vaginalis -niminen alkueläimiin kuuluva yksisoluinen siimaeläin. Soikean tai päärynän muotoiset eliöt ovat keskimäärin 10 mikrometriä pitkiä ja 7 mikrometriä leveitä. Niillä on viisi siimaa, joista neljä on etupuolella ja viides toisella puolella aaltoilevana kalvona, mikä mahdollistaa eliöiden liikkumisen.
Trikomoniaasi viihtyy kosteassa, ruumiinlämpöisessä ja lievästi happamassa tai pH-neutraalissa ympäristössä. Se asustaa miehillä tavallisesti eturauhasessa ja virtsaputkessa, missä se saattaa aiheuttaa virtsaputken tulehdusta ja eturauhasvaivoja. Naisilla parasiitti elää mielellään emättimessä tai virtsaputkessa, aiheuttaen mahdollisesti emätin- tai virtsaputken tulehdusta. Tartunta ei kehity suun eikä peräaukon seudulle.
Eliö tarttuu ihmisestä toiseen sukupuoliyhteyden välityksellä ja lisääntyy jakautumalla. Tutkimuksissa alkueläinten on todettu selviävän uima-allasvedessä, virtsassa ja siemennesteessä 6-24 tunnin ajan, sekä 30-45 minuuttia joutuessaan kosketuksiin huoneilman kanssa. Tämän vuoksi tartunnan ajatellaan ainakin teoriassa olevan mahdollista myös pyyhkeiden ja julkisten pesu- tai WC-tilojen välityksellä. Käytännössä tällä tavoin hankittuja tartuntoja todetaan kuitenkin hyvin harvoin.
Trikomoniaasi on usein oireeton tai lieväoireinen. Arviolta vain noin alle puolella tartunnan saaneista ilmenee fyysisiä oireita, ja useimmiten oireet esiintyvät vain naisilla. Oireiden puuttuminen ja lieväoireisuus edistävät osaltaan taudin leviämistä, koska usein tartunnan saaneet eivät ole tartunnastaan tietoisia. Onkin hyvä muistaa, että oireetonkin tartunta voi levitä kumppanille. Mikäli oireita ilmenee, ne näkyvät miehillä tyypillisesti muutamien päivien ja naisilla muutamien viikkojen sisällä.
Infektion oireet ilmenevät yleensä emättimessä ja virtsaputkessa, ja niihin lukeutuu:
Valkea, kellertävä, vihertävä tai väritön, pahanhajuinen vuoto emättimestä
Turvotusta ja/tai kutinaa emättimen seudulla
Tihentynyt virtsaustarve
Alavatsan kipu
Nämä oireet saattavat pahentua kuukautisten aikana.
Miehillä trikomoniaasi on lähes aina oireeton. Mahdolliset oireet ilmenevät peniksen, virtsaputken ja eturauhasen alueilla ja niihin saattaa kuulua:
Lievää kipua peniksessä
Virtsakirvelyä
Kipua tai kirvelyä siemensyöksyn yhteydessä
Märkää vuotoa virtsaputkesta
Mikäli yllä mainittuja oireita esiintyy, on aina syytä kääntyä ensisijaisesti lääkärin puoleen. Koska oireet ovat hyvin samanlaisia monien muiden sukupuoliteitse tarttuvien infektioiden kanssa, on laboratoriotutkimus aina tarpeen. Naisilla infektio todetaan yleensä ottamalla näyte emättimen vuodosta, joka tutkitaan mikroskoopin alla laboratoriossa. Yleensä tutkimustulokset saadaan jo muutamassa arkipäivässä. Trikomoniaasi voidaan havaita myös Papa-testin sivulöydöksenä. Miehillä virtsaputken eritteestä voidaan ottaa näyte, jonka tutkimiseen käytetään yleensä nukleiinihapon osoitusta.
Trikomoniaasi on hoidettavissa nitroimidatsolien ryhmään kuuluvilla antibiooteilla. Tavallisin näistä on metrodinatsoli. Medilicossa metrodinatsolia myydään nimellä Flagyl. Flagyl-tabletit ovat vahvuudeltaan 400 milligrammaa ja niitä otetaan kaksi kertaa päivässä nesteen kera. Hoitokuurin pituus on tyypillisesti 5-7 vuorokautta.
Onko lääkkeiden ostaminen trikomoniaasin hoitoon turvallista netin kautta?
Lääkkeiden tilaaminen Medilicosta on täysin turvallista. Lääkärimme ovat Iso-Britannian lääkeviranomaisen, General Medical Council:n (GMC) sertifioimia. Myös kaikki lääkkeemme ovat alkuperäisiä ja virallisesti hyväksyttyjä reseptilääkkeitä, joita on tutkittu laajoissa kliinisissa tutkimuksissa ennen valmisteen myöntämistä potilaskäyttöön. Kaikki lääkkeet lähetetään rekisteröidystä apteekistamme Lontoosta.
Ammattitaitoinen lääkärimme myöntää reseptin trikomoniaasin hoitoon ainoastaan niille potilaille, joille hän arvioi lääkkeen olevan sopiva ja turvallinen.
Voinko ostaa trikomoniaasilääkkeet ilman reseptiä?
Antibiootteja ei voi ostaa ilman reseptiä Suomessa tai muualla EU-alueella, sillä niiden ostaminen edellyttää aina niitä varten kirjoitettua reseptiä. Vältä asioimista verkkosivustoilla, jotka myyvät lääkkeitä ilman reseptiä, sillä myynnissä on paljon laittomia kopiolääkkeitä, jotka voivat olla tehottomia tai jopa terveydelle vaarallisia.
Miten trikomoniaasiantibiootit toimitetaan minulle?
Kun lääkärimme on kirjoittanut sinulle reseptin, apteekkimme saa siitä tiedon automaattisesti. Apteekissa lääkkeesi pakataan ja lähetetään sinulle. Käytämme tavarantoimittajana postia ja lääkkeiden saaminen vie noin 3-5 arkipäivää. Halutessasi voit tilata hoitosi myös Postin noutopisteeseen.
Emätintulehdukset. Naistentautien ja synnytysten erikoislääkäri Aila Tiitinen, Lääkärikirja Duodecim: terveyskirjasto.fi
Trichomoniasis. Healthline, yksityinen terveystiedon tarjoaja: healthline.com
What is Trichomoniasis? What causes it? WebMD, terveysaiheinen verkkojulkaisija: webmd.com
Sivu päivitetty 21.9.2017